paragraph_text: U talijanskoj ligi natječu se tri najpoznatija nogometna kluba na svijetu: Internazionale, Milan i Juventus. Sva tri kluba članovi su osnivači G-14, grupe koja predstavlja najveće i najprestižnije europske nogometne klubove; Serie A jedina je liga iz koje potječu čak tri kluba osnivača i člana skupine G-14.<ref> Više igrača osvojilo je nagradu Zlatna lopta dok su igrali u nekom klubu u Serie A nego u bilo kojoj drugoj ligi svijeta.<ref> Milan je drugi najuspješniji klub na svijetu po broju osvojenih međunarodnih nogometnih trofeja.<ref> Juventus je najuspješniji talijanski nogometni klub 20-og stoljeća<ref> te klub s najviše osvojenih trofeja Serie A do danas (34). To je jedini klub na svijetu koji je tijekom svog postojanja osvojio sve trofeje nogometnih kontinentalnih kupova te titulu klupskog prvaka svijeta. U sezoni 2009./10. Internazionale je postao prvi talijanski klub u povijesti koji je iste sezone osvojio trostruku krunu (Serie A, talijanski kup i Ligu prvaka), a također je i jedini klub u kompletnom natjecanju koji je od svog osnivanja do danas konstantno igrao u Serie A.